open-index/open-wikipedia-markdown huggingface dataset:
Arvīda Žilinska Jēkabpils mūzikas skola

**Arvīda Žilinska Jēkabpils mūzikas skola** ir profesionālās mūzikas ievirzes jeb interešu izglītības iestāde Jēkabpilī, kas atrodas Daugavas kreisajā pusē, upes malā. Adrese: Brīvības ielā 198 un Brīvības ielā 203.

## Vēsture
Skola uzsāka savu darbību 1958. gada 1. janvārī toreizējā Oškalna kultūras namā un par pirmo skolas direktoru kļuva Jānis Valdēns, kurš pirms tam jau vadīja Krustpils kultūras nama kori. 
Sākotnēji mūzikas skolā bija iespējams apgūt klavieru un akordeona spēli, vēlāk arī pūšamo instrumentu un vijoles spēli, kuras klasi vadīja Elmārs Krūmiņš. 

1962. gadā skola pārcēlās uz ēku Pormaļa ielā 21, par skolas direktoru kļuva kordiriģents Guntars Markevičš. 
1964. gadā par skolas direktori iecēla klavierspēles skolotāju Auroru Zakovicu, kura savas darbības laikā skolai iegādājās augstas kvalitātes mūzikas instrumentus. No 1969. līdz 1973. gadam direktores amatu ieņēma Maruta Apsalone, kura līdz tam vadīja vokālo ansambli Jēkabpils rajona kultūras namā. Būdama teicama koncertmeistare un vokālā pedagoģe, mūzikas skolā spēja izveidot augstu vokālo un klaviermākslas līmeni. 
1973. gadā par skolas direktoru kļuva Jēkabpils Skolotāju kora diriģents Marģers Dreimanis. Šī direktora darbības laikā tika attīstīta pūšamo instrumentu klase, kuru vadīja Arnis Biķis un Ēvalds Korsaks, kā arī tika izveidotas pirmās kora un čella klases. 
No 1977. gada skolas direktore bija Leone Pauniņa. Sākotnēji viņas viens no galvenajiem uzdevumiem bijis vietējo pedagogu piesaiste, jo līdz tam lielākā daļa pasniedzēju bija no Rīgas, kas sarežģīja darbu, veidojot koncertprogrammas. 

1981. gada Daugavas plūdos skola applūda. Pēc plūdiem skolai piešķīra divas papildus ēkas — tuvuma atrodošos namu Pormaļa ielā 15 un arhitektoniski nozīmīgu, kultūrvēsturisku namu, bijušo Skolotāju biedrības namu Brīvības ielā 145.
1982. gadā ielika pamatakmeni jaunas mūzikas skolas ēkai blakus esošajai skolas ēkai Pormaļa ielā 21 un sākās skolas ēkas celtniecība, bet netika pabeigta. 1994. gadā pilsētas pašvaldība mūzikas skolai iegādājās īpašumu bijušajā viesnīcā Brīvības ielā 198, bet vēlāk arī ēku Brīvības ielā 203, kas atrodas pretī galvenajai skolas ēkai. Direktores Leones Pauniņas laikā tika izveidots senās mūzikas ansamblis, Sēlijas kamerorķestris, koklētāju ansamblis un lauku kapela "Triba". 
2002. gadā skola tika nosaukta komponista novadnieka Arvīda Žilinska vārdā.

## Konkursi
Mūzikas skola organizē starptautisko Arvīda Žilinska vokālo konkursu un starptautisko Arvīda Žilinska Jauno pianistu konkursu.

## Atsauces

## Ārējās saites
* Skolas mājaslapa 
* A.Žilinska Jēkabpils mūzikas skola
Pataņdžali

** Pataņdžali**, arī ** Patandžali** (tamilu: பதஞ்ஜலி, sanskritā: पतञ्जलि, IPA: pət̪əɲɟəli) bija hinduistu jogs, kurš esot apkopojis un sistematizējis Jogas sūtras, svarīgu sūtru  (aforismu) krājumu par jogas praksi un hinduistu filozofiju.

## Dzīvesgājums
Pataņdžali biogrāfija ir neskaidra, nepārbaudāma un mītiska. Iespējams, ka viņš dzīvojis  "Gonardā" (vieta Šrilankā) jo pats esot sevi saucis par "Gonardieti".
Tradicionāli pieņem, ka viņš dzīvojis Dienvidindijā ap 200. gadu pirms mūsu ēras, bet ne vēlāk par 5. gadsimtu m. ē., kad Vjāsa viņa jogas sūtras komentējis savā darbā *Yogasutrabhasya*.

## Darbi
* Jogas sūtras 196 aforismi ir  Rādža jogas pamata teksts. Mūsdienās tās kļuvušas populāras un plaši tulkotas un komentētas pamācības par Rādža jogas filozofiju, kas ietver kontemplāciju, meditācijas praksi un ētiku.
* *Mahābhāṣya* ("Lielais komentārs") par Pāṇini sanskrita gramatiku (*Astadhyayi*). 
* Zudušais komentārs par Ājurvēdas pamattekstu Čarakas samhitu (*Charakapratisamskrita*).

## Atsauces
 
## Ārējās saites

* https://web.archive.org/web/20140427192618/http://www.hrih.net/yoga-sutras-english.aspx *Yoga sutras*
2000. gada Austrālijas Grand Prix

**2000. gada Austrālijas Grand Prix** notika . Tajā uzvarēja Mihaels Šūmahers, otrais palika viņa komandas biedrs Rubenšs Barikello un trešais bija Ralfs Šūmahers.

## Rezultāti
 
### Kvalifikācija

Mika Hekinens izcīnīja *Pole position,* bet otrais bija viņa komandas biedrs Deivids Kulthārds. Trešais bija Ferrari pilots Mihaels Šūmahers un ceturtais bija Rubenšs Barikello.

### Sacīkste

## Kopvērtējums

;Braucēju čempionāts

;Konstruktoru čempionāts

* **Piezīme**: Parādītas tikai pirmās piecas pozīcijas.
RISC OS

**RISC OS** ir operētājsistēmu ar grafisko lietotāja saskarni saime ARM arhitektūras sistēmām. Tās nosaukums veidots no atbalstītās RISC procesoru arhitektūras. OS sākotnēji izstrādāja Lielbritānijas uzņēmums Acorn Computers lietošanai tās 1987. gadā izlaistās Archimedes sērijas datoros.

No 1988. līdz 1998. gadam *RISC OS* tika uzstādīta gandrīz visos ARM arhitektūras *Acorn* datoru modeļos, ieskaitot *Archimedes*, RiscPc, NewsPad un A7000. OS paveids (NCOS) tika izmantota Oracle Network Computer un ar to savietojamās sistēmās. Pēc *Acorn* sabrukuma 1998. gadā OS izstrāde sadalījās un to, neatkarīgi viens no otra, izstrādāja vairāki uzņēmumi, tai skaitā RISCOS Ltd, Pace Micro Technology un Castle Technology. Pēc 1998. gada tā ir tikusi uzstādīta vairākos ARM arhitektūras datoru modeļos, piemēram, Iyonix PC un A9home. 2013. gadā *RISC OS* izstrāde joprojām ir sadalīta, un to neatkarīgi viena no otras izstrādā *RISCOS Ltd* un RISC OS Open kopiena.

Jaunākās stabilās *RISC OS* versijas darbojas uz *ARMv3/ARMv4 RiscPC* (vai emulatoros VirtualAcorn un RPCEmu), *ARMv5 Iyonix*, kā arī *ARMv7* Cortex-A8 sistēmās (piem. BeagleBoard). 2012. gadā tika izlaista arī versija Raspberry Pi datoriem.
SMDC-ONE 1.2

**SMDC-ONE 1.2** jeb **ORSES** (**''ORS** **E**nabler **S**atellite*), zināms arī kā *Baker*, ir [[Amerikas Savienotās Valstis|ASV]] militārais [[nanopavadonis]] eksperimentālu sakaru sistēmu testēšanai. Tas tika palaists 2012. gada septembrī [[ASV Armija]]s vajadzībām [[Operationally Responsive Space Office]] projekta ietvaros.

Pavadoņa masa ir aptuveni 4 kg un tas veidots [[CubeSat]] 3U formas standartā.

*SMDC-ONE 1.2* tika palaists  21:39:00 [[UTC]] ar nesējraķeti [[Atlas V/401]] (numurs *AV-033*; nosaukta par *Rosie*) no [[Vandenberga Gaisa spēku bāze]]s. Tas bija sekundārā krava militārajiem pavadoņiem [[USA-238]] kopā ar vēl 10 nanopavadoņiem [[AENEAS]], [[CSSWE]], [[CXBN]], [[CP5]], [[CINEMA (pavadonis)|CINEMA]], [[Re (pavadonis)|Re]], [[SMDC-ONE 1.1]], [[AEROCUBE 4.5A]], [[AEROCUBE 4.5B]], [[AEROCUBE 4]]. Šim startam speciāli tika modificētas *Centaur* raķešpakāpes hēlija tvertnes, lai pakāpes apakšējā daļā ievietotu iekārtu *OUTsat* (*Operationally Unique Technologies Satellite*) ar astoņām pavadoņu palaišanas ierīcēm *P-POD*, kurās ievietoti 11 *CubeSat* pavadoņi. Pēc *USA-238* izlaišanas orbītā *Centaur'' veica divus manevrus, lai samazinātu orbītu. Aptuveni trīs stundas pēc starta orbītā tika izlaisti visi 11 nanopavadoņi.

## Atsauces

## Ārējās saites
* SMDC-ONE Gunter Dirk Krebs,
Noijs Maizels

**Noijs Maizels** ( — 1952) bija ebreju mediķis un politiķis.

## Dzīvesgājums
Dzimis mūsdienu Baltkrievijā. 1915. gadā absolvējis Tērbatas Universitātes Medicīnas fakultāti. Ārsta praksi uzsācis Daugavpilī.

Ievēlēts 1., 2. un 3. Saeimā no Bunda saraksta. Cieši sadarbojies ar LSDSP. Pēc 1934. gada 15. maija apvērsuma ieslodzīts Liepājas koncentrācijas nometnē.

Pēc Latvijas okupācijas 1941. gadā apcietināts. Ieslodzīts Molotovas apgabala Usoļlagā. Pēc soda izciešanas 1951. gadā nometināts Novosibirskas apgabalā, kur miris 1952. gadā.

## Atsauces
Vertikālais vēja tunelis

**Vertikālais vēja tunelis** ir tunelis, kurā tiek radīta augšupejoša gaisa plūsma. Vertikālos vēja tuneļus izmanto aerodinamikas izpētei, taču to plašākais pielietojums ir izpletņlēkšanas treniņiem vai atpūtai — cilvēks var lidot gaisa strūklā, kuras ātrums aptuveni sakrīt ar cilvēka ķermeņa krišanas ātrumu (vidēji 200 km/h).
Svētais Dominiks

**Svētais Dominiks** (, , ), īstajā vārdā **Domeniko di Gusmans** (); dzimis 1170. gadā, miris ) bija Spānijā dzimis katoļu svētais, dominikāņu mūku ordeņa dibinātājs.

Dzimis Kastīlijas Karalistē. Studēja Palensijā. Iestājās kanoniķu mūku ordenī. 1203. vai 1204. gadā Kastīlijas karaļa Alfonso VIII uzdevumā pavadīja bīskapu diplomātiskā ceļojumā uz Dāniju. Brauciena laikā caur Dienvidfranciju redzēja albiģiešu (kataru) piekritēju darbību. 1214. gadā kopā ar vēl dažiem mūkiem Tulūzā nodibināja reliģisku organizāciju, kuru 1216. gada decembrī pāvests atzina oficiāli, nosaucot par *Ordo Praedicatorum*, bieži tomēr sauktus dibinātāja vārdā par dominikāņiem. Izvēlēdamies dzīvot Romā, Svētais Dominks atlikušo dzīves daļu daudz ceļoja, dibinādams ordeņa kopienas. Dominikāņi kļuva par vienu no galvenajiem inkvizīcijas balstiem un ķecerību apkarotājiem. Tradīcija Svēto Dominiku saista arī ar rožukroņa lūgšanas radīšanu.

## Ārējās saites
*
Elvenking

***Elvenking*** ir 1997. gadā izveidota Itālijas pauermetāla/folkmetāla grupa. Patlaban tā ir izdevusi vienu demo ierakstu, kā arī piecus studijas albumus un divus singlus.

## Vēsture

Grupa tiek izveidota 1997. gada oktobrī kopā sanākot diviem draugiem-ģitāristiem Aydan un Jarpen, kurus abus vieno kaisle pret smagā metāla mūziku un folkloru. Grupai vēlāk pievienojas basģitārists Sargon, tomēr vien 1998. gadā grupas sastāvs tiek pilnībā nokomplektēts, martā tai pievienojoties vokālistam Damnagoras un septembrī — bundziniekam Zender.

2000. gadā grupa izdod demo ierakstu *To Oak Woods Bestowed*, kurā apvieno folkmetālu un pauermetālu. Tas ir gana veiksmīgs, lai grupai izdotos noslēgt līgumu ar Vācijas ierakstu kompāniju *AFM Records*. Tad grupu pamet Sargon un viņa vietā nāk Gorlan.

Grupa savu pirmo pilna garuma studijas albumu *[[Heathenreel]]* izdod 2001. gada 23. jūlijā, saņemot pozitīvas fanu un kritiķu atsauksmes.

2002. gadā grupu radušos veselības problēmu dēļ pamet tās vokālists Damnagoras. Grupa nolīgst Kleid kā jauno tās vokālistu. Neilgi pēc tam grupai pievienojas arī vijolnieks un klaviernieks Elyghen. Atjaunojusi pilnu sastāvu, grupa sāk jaunā albuma *[[Wyrd]]* ierakstīšanu, kas tiek izdots 2004. gada 19. aprīlī.

2004. gada nogalē, ieņemot Kleid vietu, grupā atgriežas vokālists Damnagoras un tā sāk ierakstīt 3. studijas albumu ar nosaukumu *[[The Winter Wake]]*. 2005. gada 4. februārī grupu pamet viens no tās dibinošajiem ģitāristiem Jarpen. 2006. gada 11. martā veikalu plauktos nonāk *[[The Winter Wake]]*.

2006. gada 3. novembrī grupas oficiālajā mājaslapā tiek paziņots par jauna albuma ierakstīšanu. Tas ir konceptuāls albums par nāvi ar nosaukumu *[[The Scythe]]*, kas tiek izdots 2007. gada 14. septembrī.

2008. gada 14. aprīlī grupa paziņo par pilnībā akustiska albuma ierakstīšanas sākšanu. 2009. gada 14. janvārī grupai pievienojas jauns ģitārists — Rafaelo „Rafahel” Indri, kurš jau pēdējo gadu bija uzstājies kopā ar grupu.

## Diskogrāfija

### Demo ieraksti
* To Oak Woods Bestowed (2000)

### Singlo
* From Blood To Stone (2008)
* The Cabal (2010)

### Albumi
* Heathenreel (2001)
* Wyrd (2004)
* The Winter Wake (2006)
* The Scythe (2007)
* Two Tragedy Poets (…And A Caravan Of Weird Figures) (2008)
* Red Silent Tides (2010)
* Era (2012)
* Pagan Manifesto (2014)
* Secrets Of The Magick Grimoire (2017)

## Atsauces

## Ārējās saites
* Oficiālā grupas mājaslapa 
* Elvenking Myspace lapa
SMDC-ONE 1.1

**SMDC-ONE 1.1**, zināms arī kā **Able**, ir ASV militārais nanopavadonis eksperimentālu sakaru sistēmu testēšanai. Tas tika palaists 2012. gada septembrī ASV Armijas vajadzībām Space Test Program projekta ietvaros.

Pavadoņa masa ir aptuveni 4 kg un tas veidots CubeSat 3U formas standartā.

*SMDC-ONE* programmas uzdevumi ir:
* demonstrēt spēju izveidot militāru pavadoni ar nelielām izmaksām;
* saņemt pakešdatus no daudziem uz zemes izvietotiem sensoriem un pārraidīt tos uz zemes stacijām;
* nodrošināt reālā laika balss un teksta ziņojumu pārraidīšanu starp lauka taktiskām radio sistēmām;
* demonstrēt *SMDC ONE* spēju darboties vismaz 12 mēnešus.

*SMDC-ONE 1.1* tika palaists  21:39:00 UTC ar nesējraķeti Atlas V/401 (numurs *AV-033*; nosaukta par *Rosie*) no Vandenberga Gaisa spēku bāzes. Tas bija sekundārā krava militārajiem pavadoņiem USA-238 kopā ar vēl 10 nanopavadoņiem SMDC-ONE 1.2, AENEAS, CSSWE, CXBN, CP5, CINEMA, Re, AEROCUBE 4.5A, AEROCUBE 4.5B, AEROCUBE 4. Šim startam speciāli tika modificētas *Centaur* raķešpakāpes hēlija tvertnes, lai pakāpes apakšējā daļā ievietotu iekārtu *OUTsat* (*Operationally Unique Technologies Satellite*) ar astoņām pavadoņu palaišanas ierīcēm *P-POD*, kurās ievietoti 11 *CubeSat* pavadoņi. Pēc *USA-238* izlaišanas orbītā *Centaur* veica divus manevrus, lai samazinātu orbītu. Aptuveni trīs stundas pēc starta orbītā tika izlaisti visi 11 nanopavadoņi.

## Atsauces

## Ārējās saites
* SMDC-ONE Gunter Dirk Krebs,
SMDC-ONE 1

**SMDC-ONE 1** jeb **SMDC-ONE**, ir ASV militārais nanopavadonis eksperimentālu sakaru sistēmu testēšanai. Tas tika palaists 2010. gada decembrī ASV Armijas vajadzībām. Šis bija pirmais ASV Armijas pavadonis 50 gadu laikā (pēc 1960. gadā palaistā Courier 1B).

Pavadoņa masa ir aptuveni 4 kg un tas veidots CubeSat 3U formas standartā. Kosmisko aparātu izgatavojuši Miltec Hantsvilā, *Pericle Communications Company* Koloradospringsā un *Clyde Space Limited* Glāzgovā, Skotijā.

*SMDC-ONE* pirmā lidojuma galvenais uzdevums bija saņemt pakešdatus no uz zemes izvietotiem raidītājiem un pārraidīt tos uz zemes stacijām.

*SMDC-ONE 1* tika palaists  15:43 UTC ar nesējraķeti Falcon 9 no Kanaveralas zemesraga Gaisa spēku stacijas. Tas bija sekundārā bezpilota kosmosa kuģa Dragon C1 pirmajā lidojumā kopā ar vēl 7 nanopavadoņiem QbX-2, Perseus 003, Perseus 001, QbX-1, Perseus 002, Perseus 000, Mayflower. Aptuveni 45 minūtes pēc starta *SMDC-ONE* tika izlaists no *Falcon 9* otrās pakāpes nanopavadoņu palaišanas iekārtas.

 *SMDC-ONE* iegāja atmosfēras blīvajos slāņos un sadega.

## Atsauces

## Ārējās saites
* SMDC-ONE Gunter Dirk Krebs,
2000. gada Brazīlijas Grand Prix

**2000. gada Brazīlijas Grand Prix** notika . Tas bija otrais sezonas posms. Tajā jau otro uzvaru pēc kārtas svinēja Mihaels Šūmahers. Otrais palika Džankarlo Fizikella, bet trešais bija Heincs Haralds Frencens.

## Rezultāti

### Kvalifikācija

Kvalifikācijā pirmais bija Mika Hekinens, bet otrais palika iņa komandas biedrs Deivids Kulthārds. Trešais bija Mihaels Šūmahers, bet viņa komandas biedrs Rubenšs Barikello bija 4.

† Sauber komanda nepiedalījās sacīkstēs drošības apsvērumu dēļ.

### Sacīkste

Sacīksti uzvarēja Mihaels Šūmahers, otrais bija Džankarlo Fizikella, bet trešais Heincs Haralds Frencens. Ceturtais Bija Jarno Trulli, bet Mihaela Šūmahera brālis Ralfs Šūmahers finišēja piektais. Sestais palika Džensons Batons.

## Kopvērtējums pēc sacīkstes

;Braucēju čempionāts

;Konstruktoru čempionāts

* **Piezīme**: Parādītas tikai pirmās piecas pozīcijas.
Īrijas Brīvvalsts

**Īrijas Brīvvalsts** () bija valsts, kura tika izveidota 1922. gadā kā Britu impērijas domīnija saskaņā ar Angļu-īru līgumu. Ziemeļu grāfistes saskaņā ar līgumu izmantoja tiesības palikt Apvienotās Karalistes sastāvā. 1937. gadā pēc referenduma tika pieņemta jauna konstitūcija un Īrija pasludināja pilnīgu neatkarību, kļūstot par republiku.

## Vēsture
Pirmā pasaules kara laikā 1916. gadā Īrijā notika Lieldienu sacelšanās pret britu varu, kas beidzās ar sakāvi, tomēr pieauga tautas atbalsts republikāņiem un 1918. gada decembra Apvienotās Karalistes parlamenta velēšanās īru republikāņu partija *[[Sinn Féin]]* ieguva 73 no 105 Īrijai atvēlētajām vietām.

1919. gada janvārī *Sinn Féin* atteicās piedalīties Apvienotās Karalistes parlamenta darbā, bet tā vietā izveidoja Īrijas parlamentu un pasludināja Īrijas Republikas neatkarību, kas noveda pie Īrijas Neatkarības kara starp neatkarības atbalstītājiem un Britu armiju.

1921. gada 9. jūlijā tika noslēgts pamiers un pēc ilgām sarunām 5. decembrī Īrija noslēdza domīnijas līgumu ar Lielbritāniju izveidojot Īrijas Brīvvalsti (ziemeļu grāfistes ar Olsteru priekšgalā palika Apvienotās Karalistes sastāvā). Sākās pilsoņu karš starp jauno brīvvalsti un republikāņiem-domīnijas līguma pretiniekiem, kurā pēdējie tika sakauti.

1937. gadā pēc referenduma tika pieņemta jauna konstitūcija un Īrija pasludināja pilnīgu neatkarību, kļūstot par Īrijas republiku.

## Ārējās saites
Brisbena (upe)

**Brisbena** ir garākā upe dienvidaustrumu Kvīnslendā, Austrālijā, plūst cauri Brisbenas pilsētai un ietek Mortonas līcī. Upe ir 344 kilometrus gara un sākas Stenlija kalnā. Upe ir galvenais Brisbenas ūdensceļš uz pilsētu un no tās.
Upē sastopamas retas zivju sugas kā buļļu haizivis un Brisbenas upes menca, krastos retas augu sugas. Bieži upes krasti pārplūst un Brisbenas pilsēta tiek appludināta. Pēdējie lielākie plūdi Brisbenas upes krastos notika 2011. gada janvārī, kad applūda liela daļa Brisbenas pilsētas. Plūdi ir notikuši arī vairākas reizes 19. gadsimtā, bet lielākie plūdi pilsētā ir bijuši 1972. gadā.

Džons Ohlijs bija pirmais eiropietis, kas 1823. gadā izbraukāja upi un to nosauca štata gubernatora vārdā. Ceļotāji apbrīnoja apkārtnes un upes skaistumu, zivju un apkārtnes augu daudzveidību.

## Attēlu galerija

Attēls:Brisbane River1.jpg|Upes skats Brisbenā 2005. gadā
File:BrisbaneRiver02 gobeirne-edit1.jpg|Brisbenas upes aerofoto


## Ārējās saites
Zelta palmas zars

**Zelta palmas zars** () ir augstākais apbalvojums Kannu kinofestivālā, kas tiek pasniegts oficiālā konkursa uzvarētājfilmas režisoram.

Balvu 1955. gadā ieviesa festivāla organizatoriskā komiteja. Pirmo Zelta palmas zaru saņēma amerikānis Delberts Manns par filmu *[[Marty]]*, par ko viņš ieguva arī Amerikas Kinoakadēmijas balvu. Balvas dizains laika gaitā ir mainījies, pašlaik tiek pasniegta 1992. gada dizaina balva, pati palma ir veidota no 24 karātu zelta. Balvu divas reizes ir ieguvuši septiņi režisori (vienu no tām ieguva brāļi beļģi Dardēni).

## Balvas ieguvēji

### Balva "''Grand Prix du Festival International du Film''"

### Balva "Zelta palmas zars"

### Balva "''Grand Prix du Festival International du Film''"

### Balva "Zelta palmas zars"

## Ārējās saites
* Kannu kinofestivāls
Emiļa Melngaiļa memoriālais muzejs

thumb|300px|Emiļa Melngaiļa memoriālais muzejs

**Emiļa Melngaiļa memoriālais muzejs** ir komponista un foklorista Emiļa Melngaiļa dzimtas mājas "Melngaiļi", kurās var iepazīties ar mūziķa dzīvi un darbību. Tas ir valsts nozīmes vēstures piemineklis un atrodas Vidrižu pagasta Igatē.

## Vēsture
Muzejs tika dibināts 1984. gadā, godinot latviešu kultūrai nozīmīgu personību Emili Melngaili — komponistu, kura mūzikai piemīt latviešu mentalitāte, izpildītājmākslinieku un kordiriģentu, kas atstājis nozīmīgu ieguldījumu Latvijas kora mākslā, fokloristu, kurš bija savācis vairāk kā 5000 melodijas un pierakstus par muzicēšanas tradīcijām un tautas mūzikas instrumentiem.

## Darbība
Muzejs pieder pagasta pašvaldībai, bet to apsaimnieko Igates muižas darbinieki. Muzejs pastāvīgi atvērts no maija līdz septembrim, citos mēnešos ir apmeklejams iepriekš piesakoties.

Pamatekspozīcija ir veltīta Emiļa Melngaiļa dzīvei un darbiem, muzeja fondos atrodas liels materiālu daudzums par komponista daiļradi. Bez materiāliem par Melngaiļa devumu muzeja apmeklētājiem ir iespējams apmeklēt arī gadskārtu norisēm, latviešu folklorai un tautas mūzikas instrumentiem veltītas izstādes. Tā kā muzejs pilda arī Vidrižu novadpētniecības muzeja funkcijas, aplūkojamas ir Vidrižu skolas vēstures, kolhozu vēstures un Latvijas PSR laiku bērnu un jaunatnes organizāciju izstādes. Muzejs piedāvā arī interaktīvas nodarbības — mācību stundu par Emiļu Melngaili senatnīgā klases telpā vai putnu pasaules iepazīšanu.

## Atsauces

## Ārējās saites
* E. Melngaiļa memoriālais muzejs www.igatespils.lv
* E. Melngaiļa memoriālais muzejs "Melngaiļi" www.vidrizi.lv
Jēkabpils mākslas skola

**Jēkabpils mākslas skola** ir profesionālās mākslas ievirzes jeb interešu izglītības iestāde Jēkabpilī, kas atrodas Daugavas kreisajā pusē, bijušās Kena muižas ēkā, Dambja ielā 19.

## Vēsture

Mākslas skola tika dibināta 1993. gada 1. oktobrī un tās pastāvēšanas gados par skolas absolventiem kļuvuši vairāk nekā 400 audzēkņu. Izglītības iestāde ir akreditēta, visiem pedagogiem ir augstākā profesionālā izglītība. Skolā audzēkņi apgūst piecgadīgu licencētu izglītības programmu "Vizuāli plastiskā māksla", kas ietver zīmēšanu, kompozīciju, gleznošanu, veidošanu un akadēmiskās mākslas pamatus. Papildus iespējams apgūt tādus priekšmetus kā stikla apgleznošanu, keramiku, kokapstrādi, grafiku, datorgrafiku un tekstilmākslu.  Skolai ir filiāles Zasā un Atašienē, kā arī mākslas klase Aknīstē. Izglītības iestādes pedagogi un audzēkņi regulāri organizē izstādes, konkursus, netradicionālās modes skates un tikšanās ar māksliniekiem, katru gadu pilsētā rīko Mākslas dienas, kas Jēkabpilī norit no 15. aprīļa līdz 15. maijam. Skolai ir sadarbība ar Vācijas un Dānijas mākslas skolām. 

## Atsauces

## Ārējās saites
* Skolas mājaslapa www.jrms.lv
* Video-Mākslas skolu pedagogi Jēkabpilī vērtē audzēkņu konkursa darbus kompozīcijā www.youtube.com
* Jēkabpils mākslas skolas pedagogi izstrādā priekšlikumus Jēkabpils pilsētvides uzlabošanai www.jekabpilslaiks.lv
Auns (zodiaka zīme)

thumbnail|200px|Auna horoskopa zīmes simbols
**Auns** () ir pirmā zodiaka zīme, kas reprezentē Auna zvaigznāju. Cilvēki, kas pēc horoskopa ir auni, ir dzimuši laika posmā no 21. marta līdz 19. aprīlim. Tā simbols ir šāds: ♈. Pēc astrologu uzskatiem, tā ir viena no trim uguns zīmēm un viena no četrām kardinālā krusta zīmēm. Auna zīmi pārvaldošā planēta ir Marss, un tā tiek uzskatīta par vīrišķu zīmi.

## Atsauces
Igates baznīca

thumb|250px|Igates ekumeniskais dievnams

**Igates Svētā Jāņa Kristītāja un Marijas Magdalēnas baznīca** ir pirmā konsekrētā ekumeniskā baznīca Latvijā. Tā atrodas Limbažu novada Vidrižu pagasta Igatē.

## Vēsture
Igates baznīcas rašanās saistīta ar dažādu konfesiju vietējo iedzīvotāju vēlmi pēc ekumeniskas baznīcas Igatē, kurā varētu kopīgi lūgties, neatkarīgi no konfesionālās piederības. Tāpēc šis dievnams ir uzskatāms par unikālu pilotprojektu, pirmo ekumenisko baznīcu Latvijā, kas ir tikusi celta, balstoties uz vietējo iedzīvotāju, kuri izveidoja biedrību "Igate", iniciatīvas, nevis uz baznīcas hierarhijas pārstāvju priekšlikumiem. Dievnama, kurā var ietilpt aptuveni 100 cilvēki, arhitektonisko risinājumu radījis arhitekts Aleksandrs Sološenko, projektējot būvi un ietekmējoties no Rīgas Kristus evaņģēliski luteriskās baznīcas. Baznīca atrodas iepretim atjaunotajai Igates pilij un Emiļa Melngaiļa muzejam, kas paver iespēju dievnamu apmeklēt arī šo objektu viesiem.

Igates dievnama radīšana uzsākās 2010. gada septembrī, kad luterāņu mācītājs iesvētīja pamatakmeni baznīcas būvniecībai. 2011. gada jūnijā tika izbūvēti dievnama pamati, bet jūlijā Romas katoļu Baznīcas Rīgas arhibīskaps-metropolīts Zbigņevs Stankevičs iesvētīja baznīcas celšanu. 2012. gada janvārī tika svinēti Spāru svētki. 2011. gada 18. janvārī norisinājās dievnama konsekrācija, ko veica Rīgas katoļu arhibīskaps-metropolīts Zbigņevs Stankevičs, piedaloties Latvijas Evaņģēliski luteriskās baznīcas arhibīskapam Jānim Vanagam, Baptistu draudžu savienības bīskapa vietniekam Pēterim Eisānam, Pareizticīgās Baznīcas mācītājam Valērijam un aptuveni 130 dažādu konfesiju pārstāvjiem, un baznīcas atbalstītājiem.

## Draudze
Baznīca iecerēta kā garīgās kultūras centrs, tāpēc tās draudzi veidos četru galveno konfesiju — katoļu, luterāņu, pareizticīgo un baptistu ticīgie, kuriem tiks vadīti dievkalpojumi, norisināsies laulību ceremonijas, kristības, iesvētības, rekolekcijas, kā arī koncerti un citas iniciatīvas. Galveno dievnama pārraudzības funkciju ir uzņēmušies katoļi, taču tas būs atvērts visu konfesiju kristiešiem. Sabiedriskos jautājumus kārtos biedrība "Igate", kas balstās uz pāvesta Benedikta XVI aicinājumu dažādu konfesiju kristiešiem būt vienotiem jeb ekumeniskiem.

### Draudzes lielākie svētki
Draudzes lielākie svētki ir dievnama patronu Svētā Jāņa Kristītāja un Svētās Marijas Magdalēnas svētki.

## Misija
Dievnams būs pirmā vieta Latvijā, kur prioritāra uzmanība būs veltīta dzīvības jautājumiem un aizlūgumiem par bērniem — aizlūgumiem par neiznēsātiem bērniem, vecāku un bērnu attiecībām, sievietēm, kas nevar ieņemt bērnu, bērnu veselības problēmām un citiem dzīvības un ģimenes jautājumiem.

## Svētlietas
Dievnamā atrodas unikāla ikona, kurā attēlots Jēzus ar mazu bērniņu plaukstā, svēto relikvijas kaulu veidā un leģendārs akmens. Aplūkojamas ir arī speciāli Igates baznīcai uzgleznotās Svētā Jāņa Kristītāja un Svētās Marijas Magdalēnas ikonas.

## Atsauces

## Ārējās saites
* Draudzes mājaslapa 
* Jaunā Igates baznīca kā pravietiska zīme cilvēka slāpēm pēc Dieva
* Iesvētīs ekumenisku dievnamu Igatē
AENEAS (pavadonis)

**AENEAS** ( Enejs) ir ASV studentu nanopavadonis eksperimentālu tehnoloģiju testēšanai. Tas tika palaists 2012. gada septembrī.
Projektu realizēja Dienvidkalifornijas Universitātes (*University of Southern Californi*, *USC*) Informācijas zinātņu institūts un kosmiskās inženierijas pētnieciskais centrs. Misiju atbalsta *[[Operationally Responsive Space Office]]* un Gaisa Spēku pētnieciskā laboratorija.

*AENEAS* veidots pēc Nacionālā izmeklēšanas biroja (*NRO*) *Colony I* specifikācijas CubeSat 3U formas standartā (30 × 10 × 10 cm). Pavadoņa platformu piegādāja uzņēmums *Pumpkin Inc.*, kurā ir 8051 lidojuma procesors, orientācijas kontroles sistēma un elektrosistēma ar 4 izvēršamiem saules bateriju paneļiem. Kosmiskā aparāta stāvokli telpā nodrošina trīs miniatūri žiroskopi un trīs elektromagnētiskās spoles. Pavadoņa masa ir 3,7 kg.

Primārais uzdevums ir pārbaudīt tehnoloģiju, kas ļautu sekot kravas konteineriem okeānā. Uztvērēja darbojas ar jaudu 1 W. Tam ir paredzēta izvēršama paraboliska 50 cm antena. Šādu pētījumu pieprasījis Tēvzemes drošības departaments (*Department of Homeland Security*).
Otrs eksperiments ir nākamās paaudzes radiācijas droša lidojuma *ITAR* procesora izmēģinājumi.

*AENEAS* tika palaists  21:39:00 UTC ar nesējraķeti Atlas V/401 (numurs *AV-033*; nosaukta par *Rosie*) no Vandenberga Gaisa spēku bāzes. Tas bija sekundārā krava militārajiem pavadoņiem USA-238 kopā ar vēl 10 nanopavadoņiem SMDC-ONE 1.2, CSSWE, CXBN, CP5, CINEMA, Re, SMDC-ONE 1.1, AEROCUBE 4.5A, AEROCUBE 4.5B, AEROCUBE 4. Šim startam speciāli tika modificētas *Centaur* raķešpakāpes hēlija tvertnes, lai pakāpes apakšējā daļā ievietotu iekārtu *OUTsat* (*Operationally Unique Technologies Satellite*) ar astoņām pavadoņu palaišanas ierīcēm *P-POD*, kurās ievietoti 11 *CubeSat* pavadoņi. Pēc *USA-238* izlaišanas orbītā *Centaur* veica divus manevrus, lai samazinātu orbītu. Aptuveni trīs stundas pēc starta orbītā tika izlaisti visi 11 nanopavadoņi.

## Atsauces

## Ārējās saites
* AENEAS Dienvidkalifornijas Universitātes Informācijas zinātņu institūts, 
* Aeneas Gunter Dirk Krebs,
Žozefs Fušē

**Žozefs Fušē, Pirmais Otranto hercogs** (; dzimis , miris ) bija Franču revolūcijas un Napoleona laika franču politiķis.

Dzimis Lepelrēnā pie Nantes. Ieguva reliģisku izglītību, strādāja par matemātikas un filozofijas pasniedzēju. 1792. gadā tika ievēlēts par konventa locekli un pieslējās Kalnam. Balsoja par nāves spriedumu Luijam XVI. 1793. gadā konvents sūtīja Fušē uz dažādām valsts daļām cīņai pret kontrrevolūciju. Izvērsa represijas pret pretiniekiem, cita starpā aktīvi vēršoties pret baznīcu, konfiscējot īpašumus un aizliedzot veikt reliģiskas ceremonijas. Lionā ar Fušē vārdu saistās masu represijas un nāvessodi.

1794. gada 27. jūlijā Fušē pieslējās personām, kuras realizēja Termidora apvērsumu, tomēr uz laiku tika atstumts no ietekmes. 1798. gadā ar Barrasa palīdzību tika iecelts par Francijas sūtni Cisalpīnas republikā, bet 1799. gadā par Francijas policijas ministru, kļūdams par vienu no ietekmīgākajiem cilvēkiem valstī. 18. brimēra apvērsuma laikā enerģiski atbalstīja Napoleonu. Fušē bija ļoti ietekmīga persona Napoleona valdīšanas laikā. Līdz 1802. gadam un atkal no 1804. līdz 1810. gadam Fušē bija policijas ministrs, ar kuru nācās rēķināties arī Napoleonam.

Vēlākajā dzīves laikā pieslējās gan Burbonu restaurācijai, gan, 100 dienu laikā, atkal Napoleonam, pēc tam atkal karalim. 1815. gadā tika nozīmēts par sūtni uz Saksiju. Tomēr, tā kā Fušē bija balsojis par nāvessodu karalim, zaudēja amatu. Miris trimdā Triestē.

## Ārējās saites
Kālija heksacianoferāts(III)

**Kālija heksacianoferāts(III)** jeb **sarkanais asinssāls** (K3[Fe(CN)6]) ir dzelzi saturošs kompleksais savienojums, kas pieskaitāms pie cianoferātiem(III). Sarkanais asinssāls ir sarkani, monoklīni, ūdenī ļoti labi šķīstoši kristāli. Ūdens šķīdumam piemīt dzeltenzaļa fluorescence. Atšķirībā no dzeltenā asinssāls sarkanais asinssāls tiek uzskatīts par indīgu vielu, kaut arī, nonākot acīs vai uz ādas, ir praktiski nekaitīgs (atskaitot kairinošu iedarbību), bet kuņģī esošā temperatūra un sālsskābes koncentrācija ir par vāju, lai rastos zilskābe.

## Vēsture
Kālija heksacianoferātu(III) ieguva vācu ķīmiķis Leopolds Gmelins (*Leopold Gmelin*) 1822. gadā, oksidējot dzelteno asinssāli. Vielas sarkanās krāsas un līdzīgā ķīmiskā sastāva dēļ tā tika nosaukta par "sarkano asinssāli".

## Iegūšana
Iegūst no kālija heksacianoferāta(II), oksidējot to ar hloru, kālija permanganātu vai citiem oksidētājiem.

:2K4[Fe(CN)6] + Cl2 → 2K3[Fe(CN)6] + 2KCl

## Ķīmiskās īpašības
Sarkanais asinssāls ir stiprs oksidētājs, it īpaši sārmainā vidē. Piemēram, tas spēj oksidēt metālisko volframu līdz volframātiem:

:W + 6K3[Fe(CN)6] + 8KOH → 6K4[Fe(CN)6] + K2WO4 + 4H2O

Reaģē ar bārija peroksīdu, izdalot skābekli (šo reakciju var izmantot kvantitatīvai BaO2 noteikšanai):

:BaO2 + 2K3[Fe(CN)6] → K6Ba[Fe(CN)6]2 + O2↑

Reakcijā ar skābēm izdalās ciānūdeņradis:

:K3[Fe(CN)6] + 6HCl → 3KCl + FeCl<sub>3</sub> + 6HCN

Sārmainā vidē reaģē ar ūdeņraža peroksīdu, rodoties dzeltenajam asinssālim (skābā vidē reakcija noris pretējā virzienā):

2K3[Fe(CN)6] + H2O2 + 2KOH → 2K4[Fe(CN)6] + 2H2O + O2↑

## Izmantošana
Sarkanais asinssāls ir svarīgs analītiskās ķīmijas reaģents, kuru lieto divvērtīgās dzelzs Fe2+ jonu pierādīšanai. Reakcijā rodas spilgti zils savienojums (Turnbula zilais). Ir noskaidrots, ka Turnbula zilais un Berlīnes zilais (kurš rodas, dzeltenajam asinssālim reaģējot ar trīsvērtīgo dzelzi), ir viena un tā pati viela.

:4Fe2+ + 3[Fe(CN)6]3− → FeIII4[FeII(CN)6]3↓

Ar šīs reakcijas palīdzību var noteikt dzelzs(II) saturu augsnē, lai noteiktu tās glejošanās pakāpi.

Lieto fotogrāfijā tonējošu, balinošu vai pastiprinošu šķīdumu pagatavošanai, par elektrolītu hemotroniskās ierīcēs, par elektrolīta komponentu galvanoplastikā. Agrāk plaši izmantoja cianotipijā.

## Skatīt arī
* Kālija heksacianoferāts(II)
* Berlīnes zilais

## Atsauces

## Ārējās saites
Aleksandrs Dedjuško

**Aleksandrs Dedjuško** (, ; dzimis , miris ) bija Baltkrievijā dzimis krievu teātra un kino aktieris.

Dzimis Baltkrievijā, teātra mākslu studējis Ņižņijnovgorodā. No 1989. līdz 1995. gadam — aktieris Vladimiras teātrī. No deviņdesmito gadu beigām Dedjuško filmējies kino, piedaloties tādās filmās ka "Zaglis" (*Вор*, 1997), "Sibīrijas bārddzinis" (*Сибирский цирюльник*, 1998), *Тайна Голубой долины* (2004), kā arī spriedzes seriālos (*Оперативный псевдоним*, 2003). Kopā ar ģimeni gājis bojā autokatastrofā.

## Ārējās saites
Baranaviču rajons

**Baranaviču rajons** () jeb **Baranoviču rajons** () ir Brestas apgabala rajons Baltkrievijā. Robežojas ar Brestas apgabala Ļahaviču un Ivaceviču rajoniem, Grodņas apgabala Sloņimas, Dzjatlavas, Navahrudakas un Kareļiču rajoniem, kā arī Minskas apgabala Ņasvižas rajonu. 

## Ārējās saites
Bjarozas rajons

**Bjarozas rajons** () jeb **Berjozas rajons** () ir Brestas apgabala rajons Baltkrievijā. Robežojas ar Brestas apgabala Ivaceviču, Ivanavas, Drahičinas, Kobrinas un Pružanu rajoniem. 

## Ārējās saites
Bjaroza

**Bjaroza** () jeb **Berjoza** (), vēsturiski arī **Bjaroza-Kartuzskaja** (), ir pilsēta un rajona centrs Baltkrievijas rietumos pie Jasjeļdas upes.

Rakstos pirmoreiz minēta 1477. gadā. Pilsētas tiesības ieguva 15. gadsimtā. Starp 1538. un 1600. gadu — kalvinisma centrs. 17. gadsimta Bjaroza kļuva par Sapehu dzimtas īpašumu. Šeit nodibināja kartūziešu klosteri, kas bija viens no lielākajiem Polijas-Lietuvas kopvalsts klosteriem. To izpostīja Lielā Ziemeļu kara laikā.  Pēc Polijas trešās dalīšanas 1795. gadā pilsētu iekļāva Krievijas Impērijas sastāvā. Pēc 1830. gada Novembra sacelšanās Krievijas varas iestādes klosteri slēdza, un 1866. gadā to daļēji nojauca, saglabājušās vienīgi drupas. 

Pēc Pirmā pasaules kara tā iekļāvās atjaunotajā Polijas valstī. 1919. gada 16. februārī pie Bjarozas notika pirmās kaujas, kas ievadīja Poļu-padomju kara sākumu. No 1934. līdz 1939. gadam šeit darbojās cietums valsts politiskajiem pretiniekiem, kur bijusi ieslodzīti gan poļu, ukraiņu un baltkrievu nacionālisti, gan komunisti. 
Otrā pasaules kara Polijas kampaņas laikā 1939. gada septembrī Bjarozu ieņēma Sarkanā armija, bet 1941. gadā to ieņēma Vērmahts, līdz 1944. gadam Bjaroza bija Ostlandes reihskomisariāta sastāvā. Baltkrievijas PSR laikā pie Berjozas atradās kara aviācijas bāze.

## Ārējās saites
* Bjaroza vietnē "Baltkrievijas globuss"
Kārlis Ferdinands Brauns

**Kārlis Ferdinands Brauns** (; dzimis , miris ) bija vācu izgudrotājs un fiziķis.

Brauns sniedza ieguldījumu radio un televīzijas tehnoloģiju attīstībā. 1909. gadā kopā ar Guljelmo Markoni saņēma Nobela prēmiju fizikā par ieguldījumu bezvadu telegrāfa attīstībā. 

Studējis Marburgas un Berlīnes Universitātē, vēlāk strādājis vairākās Vācijas universitātēs, kā arī Strasbūras universitātē Francijā. 1887. gadā izgudrojis kineskopu.

## Atsauces

## Ārējās saites

* Biogrāfija
Mahmūds Abāss

**Mahmūds Abāss** (, *Maḥmūd ʿAbbās*; dzimis ) ir pašreizējais Palestīniešu pašpārvaldes prezidents.

2003. gadā sešus mēnešus bijis Palestīniešu pašpārvaldes premjerministrs, 2004. gada oktobra beigās kļuva par Palestīnas Atbrīvošanas organizācijas vadītāju (līdz  bija vietas izpildītājs), 2005. gada janvārī notikušajās prezidenta vēlēšanās Abāss ar 62,5% balsu guva uzvaru un  stājās Palestīniešu pašpārvaldes prezidenta amatā.

## Ārējās saites

*
Abāss

**Abāss** ( (*ʿabbās*) — 'lauva') ir arābu cilmes personvārds. Cilvēki ar šo personvārdu:

* Abāss I Lielais (1557—1628) — sefevīdu dinastijas valdnieks Senajā Persijā;
* Abāss II (1874—1944) — Ēģiptes hedīvs no 1892. līdz 1914. gadam;
* Abāss II (1632—1666) — sefevīdu dinastijas valdnieks Senajā Persijā;
* Abāss III (1732—1740) — sefevīdu dinastijas valdnieks Senajā Persijā;
* Mahmūds Abāss (1935) — Palestīnas pašpārvaldes prezidents no 2005. gada.

## Atsauces
Merkurs (mitoloģija)

[thumbnail|200px|[Hendriks Golciuss|Hendrika Golciusa glezna "Merkurs"]]
**Merkurs** () ir dievs romiešu mitoloģijā, tirgotāju, zagļu un ceļotāju aizbildnis. Viņš ir dievu ziņnesis. Merkurs bieži tiek attēlots ar spārnotu ķiveri un spārnotām sandalēm kājās, kā arī rokās tur spieķi, ap kuru ir apvijušās divas čūskas. Viņš dvēselēm parādīja ceļu uz Plutona pārvaldīto mirušo valstību.

Viņa vārdā ir nosaukta Saulei vistuvākā planēta Merkurs. Sengrieķu mitoloģijā Merkura analogs ir Hermejs.
Helsingborja

**Helsingborja** () ir pilsēta Zviedrijā.

Šī ir viena no Zviedrijas vecākajām pilsētām, šajā vietā pastāvīga apdzīvota vieta oficiāli ir bijusi kopš . Laikā no 1912. līdz 1971. gadam pilsētas oficiālais nosaukums zviedru valodā bija *Hälsingborg*. 2010. gadā pilsētas iedzīvotāju skaits sasniedza 97 tūkstošus. Šis ir Zviedrijas tuvākais punkts pie Dānijas, Dānijas pilsēta Helsingēra atrodas aptuveni 4 km attālumā no Helsingborjas. Helsingborjā ir bāzēts Zviedrijas augstākajā futbola līgā *[[Allsvenskan (futbols)|Allsvenskan]]* spēlējošais *[[Helsingborgs IF]]* klubs.

## Atsauces

## Ārējās saites

*
Zemes diena

thumb|250px|Neoficiālais Zemes dienas karogs
**Zemes diena** ir diena, kurā visā pasaulē notiek dažādi pasākumi, lai palielinātu cilvēku informētību un izpratni par Zemes dabisko vidi. Sākotnēji Zemes diena tika atzīmēta pavasara ekvinokcijā ap 20. martu, taču pašlaik tā tiek atzīmēta 22. aprīlī vairāk nekā 193 valstīs katru gadu. 2009. gadā Apvienoto Nāciju Organizācija 22. aprīli noteica par Starptautisko Zemes dienu. Zemes dienas idejas un koncepcijas autors ir Džons Makonels, kas par to paziņoja 1969. gadā notikušajā UNESCO konferencē Sanfrancisko, ASV.

## Skatīt arī
* Zemes stunda

## Atsauces

## Ārējās saites
* 
* 
* ''Earth Day Network''
Komoru futbola izlase

**Komoru futbola izlase** ir futbola komanda, kas pārstāv Komoras starptautiskās sacensībās. Tā ir viena no vājākajām Āfrikas futbola izlasēm un ne reizi nav kvalificējusies FIFA Pasaules kausam. Āfrikas Nāciju kausam kvalificējusies divas reizes, kur labākais rezultāts bija iekļūšana astotdaļfinālā 2021. gadā.
[thumb|[Bens Nabuhane ir Komoru izlases rezultatīvākais spēlētājs ar 19 vārtu guvumiem.]]

## Pasaules čempionātos
* 1930—2006 — *Nepiedalījās*
* 2010 — *Nekvalificējās*
* 2014 — *[[2014. gada FIFA Pasaules kausa kvalifikācija — CAF zona|Nekvalificējās]]*
* 2018 — *Nekvalificējās*
* 2022 — *[[2022. gada FIFA Pasaules kausa kvalifikācija — CAF zona|Nekvalificējās]]*
* 2026 — *[[2026. gada FIFA Pasaules kausa kvalifikācija — CAF zona|Nekvalificējās]]*

## Āfrikas Nāciju kausā
* 1957—2008 — *Nepiedalījās*
* 2010—2017 — *Nekvalificējās*
* 2021 — Astotdaļfināls
* 2023 — *Nekvalificējās*
* 2025 — Grupu turnīrs

## Atsauces

## Ārējās saites

* FFC official website
* Comoros at CAF
* Comoros at FIFA
* Bourtney, Barri. Comoros – List of International Matches± at RSSSF.com  (Last updated: January 31, 2008)
Pallāda (asteroīds)

**Pallāda**, oficiāli **2 Pallāda**, ir viens no lielākajiem asteroīdiem Saules sistēmā.

Tā vidējais diametrs ir aptuveni 544 kilometri un masa — aptuveni 2,11&nbsp;kg. To  atklāja vācu astronoms Heinrihs Vilhelms Matiass Olberss (*Heinrich Wilhelm Matthias Olbers*), šis ir otrs atklātais asteroīds pēc Cereras. Olberss nodēvēja to grieķu dievietes Atēnas vārdā. Tas aizņem 7% no kopējās asteroīdu joslas masas.

## Atsauces
Locījums

[thumb|300px|Locījumu skaits dažādās Eiropas valodās. Pelēkā krāsā — valodas, kurās neloka [lietvārds|lietvārdus]]
**Locījums** ir gramatiska forma, kas norāda uz noteiktām vārda semantiskajām un sintaktiskajām funkcijām vārdkopā vai teikumā. Latviešu valodā locījumi piemīt lietvārdiem, īpašības vārdiem, vietniekvārdiem. Latviešu valodā lietvārdiem locījumu izsaka ar galotni.

## Locījumi latviešu valodā
* Nominatīvs (Kas?) [koks, salds, viņš/-a u.c.]
* Ģenitīvs (Kā?) [koka, salda, viņa/-as u.c.]
* Datīvs (Kam?) [kokam, saldam, viņam/-ai u.c.]
* Akuzatīvs (Ko?) [koku, saldu, viņu u.c.]
* Instrumentālis (Ar ko?) [ar koku, ar saldu, ar viņu u.c.]
* Lokatīvs (Kur?) [kokā, saldā, viņā u.c.]
* Vokatīvs (bez jautājuma) [koks!, salds!, tu! u.c.]

## Skatīt arī
* Deklinācija (valodniecība)

## Ārējās saites
* Letonika.lv — Vārdu analīze
Jēkabpils Sporta skola

**Jēkabpils Sporta skola** ir pašvaldības dibināta profesionālās ievirzes sporta izglītības iestāde Jēkabpilī, kas atrodas Daugavas kreisajā pusē, Jēkabpils sporta centra teritorijā. Adrese: Brīvības ielā 289.

## Vēsture

Sporta skola ar nosaukumu Jēkabpils bērnu un jauniešu sporta skola tika dibināta 1956. gadā un sāka darboties  1. septembrī ar vieglatlētikas un volejbola nodaļām. Par skolas pirmo direktori kļuva Valda Šekova. 1987. gadā skola tika reorganizēta, iekļaujot to sporta apvienībā "Vārpa", kuras priekšsēdētājs bija J. Knodze. 1992. gadā "Vārpa" tika likvidēta, uz tās bāzes izveidojot Jēkabpils rajona fiziskās kultūras un sporta nodaļu, ko vadīja A. Seimuškāns. Šī paša gada 5. maijā A.Seimuškāns nodaļā izveidoja Jēkabpils Bērnu un jauniešu sporta skolu, pieņemot darbā 17 trenerus, kā arī  direktoru Guntaru Rezevski. No 1993. gada 1. septembra par skolas direktoru kļuva Edgars Lamba. 2000. gada 9. februārī izglītības iestāde saņēma Izglītības un zinātnes ministrijas reģistrācijas apliecību kā Jēkabpils rajona sporta skola, bet 2010. gada 26. janvārī kā Jēkabpils Sporta skola.    

## Darbība
Skolas darbības mērķis ir organizēt un īstenot izglītību, veidojot izglītības vidi un nodrošinot profesionālās ievirzes sporta izglītības mērķu sasniegšanu, kuru rezultātā iegūtu fiziski, emocionāli un garīgi attīstītas personības, kas būtu motivētas aktīvam dzīvesveidam, apzinoties sporta pozitīvo ietekmi indivīda izaugsmē un veidošanā. 

Izglītības iestāde īsteno septiņas akreditētas profesionālās ievirzes sporta izglītības programmas: futbols, basketbols, volejbols, handbols, vieglatlētika, šahs un galda teniss.

Skolā tiek pieņemti audzēkņi no sešu gadu vecuma, nodarbību veikšanai tiek izmantotas sporta centra un vispārizglītojošo skolu bāzes. Vasaras periodā skola organizē sporta un atpūtas treniņnometnes Latvijā un ārzemēs.
 
## Atsauces

## Ārējās saites
* Skolas mājaslapa
* Jēkabpils Sporta skola  *www.jekabpils.lv*
* Jēkabpilī ar šaha turnīru piemin treneri Jāni Mileiku *www.youtube.com*
* Profesionālās ievirzes un interešu izglītības iestādes *www.youtube.com*
Eiropas karogs

**Eiropas karogs** ir Eiropas Savienības un Eiropas Padomes karogs un emblēma. Tas ir taisnstūra formas, malu attiecība ir 2:3, tam uz zila fona ir 12 aplī izvietotas piecstaru zelta (dzeltenas) zvaigznes. Bieži karogs tiek izmantots arī eirozonas valstu norādīšanai. Zvaigžņu skaits netiek mainīts atkarībā no organizāciju dalībnieku skaita, tās tika paredzētas, lai pārstāvētu visu Eiropas tautu.

Karoga dizaina autori ir Arsēns Heics un Pauls Levijs, 1955. gadā to par savu karogu pieņēma Eiropas Padome. 1985. gadā Eiropas Savienība (tobrīd Eiropas Ekonomikas Kopiena) pēc Eiroparlamenta iniciatīvas to pieņēma par savu karogu (iepriekš organizācijai nebija karoga).

## Atsauces

## Ārējās saites

* ''Flags of the World''
Milošs Zemans

**Milošs Zemans** (; dzimis ) ir čehu politiķis, bijušais Čehijas prezidents un premjerministrs.

1993. gada februārī kļuva par Čehijas Sociāldemokrātiskās partijas līderi, viņš to padarīja par vienu no vadošajām partijām valstī. Laikā no 1996. gada jūnija līdz 1998. gada jūlijam Zemans bija Čehijas parlamenta apakšpalātas vadītājs. 1998. gadā kļuva par valsts premjerministru, amatā noturējās četrus gadus. 2013. gada janvārī ticis ievēlēts Čehijas prezidenta amatā, kļūdams par pirmo tieši ievēlēto prezidentu valsts vēsturē. Amatā stājies , tajā nomainot Vāclavu Klausu. 2018. gada vēlēšanās viņš tika atkārtoti ievēlēts. 2023. gada 8. martā viņa vietā stājās Petrs Pavels.

## Atsauces

## Ārējās saites
Pelnu diena

[thumb|Pelnu dienā ticīgajiem no [pelniem zīmē uz pieres krustu]]
**Pelnu diena**, arī **pelnu trešdiena**, ir septītā trešdiena pirms Lieldienām (46. diena pirms Lieldienām), kā arī Lielā gavēņa pirmā diena Rietumu kristietībā. Katru gadu Pelnu diena iekrīt citā datumā, jo arī Lieldienu datums katru gadu mainās. Tā parasti ir laika posmā no 4. februāra līdz 10. martam. 2016. gadā Pelnu diena bija 10. februārī, 2017. gadā 1. martā, bet 2018. gadā 14. februārī.

Pelnu diena ir trešdiena, skaitot četrdesmit dienas pirms Lieldienām, bet izslēdzot svētdienas kā Jēzus augšāmcelšanās dienas, kurām nav gavēņa rakstura. Nav pieņemts rīkot kāzas, kristības un citus ar priecīgām izklaidēm saistītus pasākumus. Tā vietā lielāka uzmanība tiek pievērsta Bībelei, lūgšanai un grēksūdzei. Pelnu dienas novakarē draudzēs notiek īpaši dievkalpojumi. Altārus šajā dienā ietērpj violetā krāsā, kas simbolizē ciešanas un grēknožēlu.

Pelnu dienā kristieši nožēlo grēkus. Ticīgajiem uz galvas tiek kaisīti pelni, kā arī no tiem uz pieres tiek uzvilkts krusts.

## Latviešu folklorā
Tautā Pelnu dienu pazīst kā jaunu saimniecību dibināšanas laiku, pārcelšanos uz jaunu dzīves vietu. Jaunlaulātais pāris ņem līdzi no vecā pavarda pelnus kā vecās vietas svētību. Turpretī mājinieki met pelnus pakaļ aizgājējiem, lai tos nepiemeklē nelaime un slinkums. Pelnu dienas trešdiena bijusi arī derēšanas vai atsacīšanās - norēķināšanās diena. Pelnu dienā cepa pelnu plāceni: plāceni pelnos ar kaņepēm un gaļas "circeņiem" miežu mīklā.
Jaunsudrabiņa "Zaļajā grāmatā" minēts, ka kalendārā atzīmētie Vastlāvji Sēlijā saukti par  Pīrāgiem vai Pelnu dienu. 
Parasto maizi cept nedrīkstēja. Ja cepšot, maize cauru gadu pelēšot. Pelnu dienā pelnus izgrāb no pavarda un izkaisa tīrumā vai dārzā.

Pelnu dienas ticējumi:
* Pelnu dienā piekar pelnu kulītes, lai kāpostiem nemetas tārpi.
* Ir jāmazgā krekli - tad tie būs koši balti.
* Ja Pelnu dienā kaut ko no lauka ved mājās - tad pārved arī peles.
* Pelnu dienā no plīts pelni jāizgrābj un jāuzglabā tie līdz vasarai. Kad dārzā uz kāpostiem uzrodas kāpuri, tad vajag uz kāpostiem uzbērt Pelnu dienas pelnus.
* Bijis ierasts Pelnu dienas vakarā stāstīt pasakas. 
* Pelnu kulītes piekārējam Lieldienās ir jādāvina ola.
* Pelnus ber arī lopiem spalvā pret dunduriem.

## Atsauces
Sets Maierss

**Sets Ādams Maierss** (; dzimis ) ir amerikāņu aktieris un komiķis.

Pazīstams ar darbību NBC skeču šovā *[[Saturday Night Live]]*, kur darbojas kopš 2001. gada, pašlaik ir galvenais autors un ziņu raidījuma parodijas *Weekend Update* vadītājs. Šajos amatos nokļuva pēc Tīnas Fejas un Eimijas Poleres aiziešanas no *Saturday Night Live*. Filmējies arī vairākās filmās, tai skaitā "Jaungada nakts". Viņa jaunākais brālis Džošs arī ir aktieris.

## Atsauces

## Ārējās saites

*
*
Maierss

**Maierss** var būt:

* Maiks Maierss (*Mike Myers*) — kanādiešu aktieris;
* Sets Maierss (*Seth Meyers*) — britu aktieris;
* Tailers Maijerss (*Tyler Myers*) — kanādiešu hokejists.

## Skatīt arī
* Maiers
Bradford City AFC

***Bradford City A.F.C.*** ir futbola klubs no Bredfordas, Anglijā, kas šobrīd spēlē Otrajā līgā (*League Two*). Tas ir 1911. gada FA kausa ieguvējs, un 2013. gada Līgas kausa finālists.

## Sasniegumi
* **Anglijas futbola 2. līmenis** (1893.—1992. **Otrā divīzija**; 1992.—2004. **Pirmā divīzija**; tagad — ***[[Anglijas futbola čempionāts|Championship]]***)
** Čempioni (1): 1907–08 
** Vicečempioni (1): 1998–99
* **[[FA kauss]]**
** Kausa ieguvēji (1): 1910–11 
* **[[Anglijas Līgas kauss]]**
** Finālisti (1): 2012–13

## Atsauces

## Ārējās saites

*
Čehijas karogs

**Čehijas karogs** ir viens no Čehijas oficiālajiem valsts simboliem. Tas ir taisnstūra formas, malu attiecība ir 2:3. Čehija savu karogu pārņēma no Čehoslovākijas karoga, savukārt Slovākija pieņēma jaunu karogu.

Pašreizējā izskatā karogu pieņēma . Sākotnēji Čehoslovākijas karogs sastāvēja no divām vienādas attiecības horizontālām svītrām — baltas un sarkanas —, tomēr tāds pats karogs bija Polijai, tāpēc 1920. gadā karoga kreisajā pusē tika pievienots zils trijstūris. 1939. gadā nacistiskā Vācija to aizliedza, piespiežot lietot karogu, kas saturēja trīs vienādas attiecības horizontālas svītras, tomēr 1945. gadā tika atjaunots pašreizējais karogs.

## Ārējās saites

* ''Flags of the World''
70. gads

**70. gads** () bija gads, kas pēc Jūlija kalendāra sākās pirmdienā.

## Notikumi

### Nezināms datums
* Par Romas konsuliem ievēlēja imperatoru Vespasiānu un viņa dēlus Titu Flāviju Cēzaru Vespasiānu Augustu.
* Augusts: romieši aplenca Jeruzalemi. Pēc ilgstoša aplenkuma tā tiek iekarota. Romieši Tita vadībā noposta Hēroda Lielā valdīšanas laikā atjaunoto templi.
* Iespējams, ka šajā gadā romieši sāka iekarot teritoriju, kur mūsdienās atrodas Velsa.

## Dzimuši

## Miruši
Īdeņas kapela

**Īdeņas Svētā Krusta Romas katoļu kapela** ir Romas katoļu baznīcas Rīgas metropolijas Rēzeknes-Aglonas diecēzes draudzes kapela, kas atrodas Nagļu pagasta Īdeņas ciema kapsētā, arhitektūras piemineklis.

## Vēsture
Īdeņas kapsētas koka kapela, kas pilda arī kapličas funkcijas, tika uzcelta 1898. gadā par prāvesta Ferdinanda Smilgeviča līdzekļiem un veltīta Svētā Krusta godam, par ko liecina tehnologa A. Dalvica kapelas projekts, kas atrodams Vitebskas guberņas valdes aktos. Kapela būvēta istabas veidā, apšūta ar dēļiem un ar lubiņu jumtu. Ieejas pusē uz jumta izbūvēts tornītis, kas turas uz četriem stabiņiem. Tornī atrodas zvans, bet virs torņa — krusts. Kapelai ir koka grīda un griesti, bet tai nav ne kora telpu, ne sakristejas. Ēkai ir vienas durvis un seši logi. Kapelā var ietilpt aptuveni 50 dievlūdzēju. Kapelā ir viens altāris un gleznas, aplūkojami kokgriezumi, kas ir sava laika tradicionālo celtniecības paņēmienu un vietējo būvnieku veikums. 2012. gada nogalē, lūstot apledojušiem kokiem, cieta kapelas jumts un zvanu tornītis.

## Draudze
Draudze iekļaujas Romas Katoļu Rīgas Metropolijas klēra Rēzeknes-Aglonas diecēzē. Draudzi apkalpo Bikovas Vissvētās Jēzus Sirds Romas katoļu baznīcas prāvests Ivars Pāvils Vīgulis  (iepriekš - Mārtiņš Klušs). Īdeņas draudze veidojās vienā laikā ar kapelas izveidošanu, tie bija apkārtnē dzīvojušie cilvēki, līdzīgi ir arī mūsdienās. Draudzei ir viena Īdeņas kapsēta, kas ietver kapelu. 
Draudzes svētki un atlaidas ir Svētā Franciska no Asīzes dienā un Stigmatu dienā — 17. septembrī. Atlaidas draudzei piešķīris bīskaps Jāzeps Rancāns, apmeklējot šo kapelu.

## Atsauces

## Ārējās saites
* Īdeņas kapliča, arī kapela www.celotajs.lv
* Kapelas attēli www.foto.eks.lv